Във връзка с постъпили допълнителна информация с вх. № ОВОС-3527-2/20.12.2022г. и уведомление с вх. № ОВОС-3527/28.11.2022г. за инвестиционно предложение (ИП): **„Кравеферма с капацитет до 100 броя млекодайни крави и 100 броя женски телета и юници и модулна мандра“** в ПИ 36498.48.5, гр.Карлово, община Карлово, област Пловдив, с възложител: **„ВИА ЛАКТА“ ЕООД** , на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 1, буква „д“ и т. 7, буква „в“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002128 „Централен Балкан буфер“.

Копие на писмото е изпратено до Община Карлово

Отговорено от РИОСВ-Пловдив на 13.01.2023г.